הנחיות לקריאת בקשות

ברוכים הבאים לתהליך בחינת הבקשות להשתתפות בוועידת ROI לשנת 2022!

תודה מראש על כך שפיניתם זמן בלוח הזמנים שלכם למשימה חשובה זו. עזרתכם בקריאת הבקשות תסייע לנו מאוד לנו לבחור את הקבוצה האופטימלית של החברות והחברים החדשים בקהילת ROI.

לרשותכם עומדים שבועיים וחצי להערכת הבקשות שהוקצו לכם. **חשוב: יש לסיים את הגשת ההערכות שלך עד יום רביעי, 23 בפברואר בשעה 23:59. שעון החוף המזרחי (יום חמישי, 24 בפברואר בשעה 6:59 בבוקרשעון ישראל.)**

המטרה שלנו היא לשקלל מגוון רחב של דעות וגורמים בהערכת המועמדים לוועידת ROI לשנת 2022.כדי לקבל תמונה כוללנית של הפונות והפונים, תיבחן כל בקשה בידי ארבעה קוראים שונים.

כקוראים, אתם מביאים נקודות מבט וחוויות חשובות לתהליך. ההערכה שלכם תעזור לנו לקבל תמונה מלאה יותר ולהבין את התרומה וההיתרמות של כל מועמד ומועמדת בוועידת ROI ובקהילת ROI.

**הנחיות לבחינת בקשות**

**שלב 1:** לפני שאתם מתחילים בתהליך ההערכה עצמו, קראו בעיון את טופס ההערכה של הבקשות. *אפשר למצוא גרסת PDF של הטופס* [*כאן*](https://schusterman-family-foundation-res.cloudinary.com/image/upload/v1580130658/tqytjbsqm2qgqsxainke.pdf) *(בעמוד 3 נמצא טופס הניקד).*

**שלב 2:** הקישורים לבקשות שקיבלתם להעריך נמצאים ב"My Task" בפרופיל האינטרנט שלכם באתר קרן משפחת שוסטרמן. [היכנסו ל- Schusterman.org, לחצו על שמכם בפינה הימנית העליונה, ועברו אל ה"משימות שלי".](https://www.schusterman.org/user/login) בדף זה מופיעות כל הבקשות שעליכם להעריך. בקשות שכבר הערכתם ושלחתם אלינו יוסרו מרשימת המשימות שלכם. (ייתכן שתצטרכו לרענן את הדף כדי לצפות ברשימה העדכנית של הבקשות שעדיין ממתינות לבדיקתכם.)

**שלב 3:** אנא קראו את **כל** סעיפי הבקשה **לפני** שתתחילו להעריך אותה. החומרים כוללים סרטון באורך דקה (אפשר לצפות בו אם מעתיקים את הקישור לוידאו לדפדפן שלכם; אם נדרשת סיסמה לצפיה בסרטון, היא תופיעה בטופס הבקשה). הסרטון הוא חלק בלתי נפרד מהבקשה, אז אנא צפו בו – אך רק עד תום הדקה הראשונה. *אם אין קישור לסרטון, או אם הקישור לא עובד, ייתכן שמגישי הבקשה בחרו שלא להגיש סרטון או לא ווידאו שהסרטון יהיה נגיש לצפיה. זכרו זאת בזמן שאתם מעניקים ניקוד לבקשה.*

**שלב 4:** העריכו את הבקשה באמצעות הזנת הניקוד וההערות ישירות לטופס הערכת הקוראים. **טופס זה נמצא בעמוד השלישי בכל בקשה.**

**שלב 5:** לבסוף, הקפידו ללחוץ על כפתור "שלח" לאחר סיום ההערכה. לאחר השליחה, יעלה מסר אישור ותקבלו הודעת אישור בדואל. אם תרצו לחזור ולעדכן את הנקוד שלכם, תוכלו לעשות זאת באמצעות הקלקה על הקישור בהודעת הדואל הרלוונטית (ההודעה שמקושרת לבקשה שתרצו לנקד מחדש). *אם לא קיבלתם את הודעות האישור בדואר, בדקו בתיקית דואר הזבל (ספאם). עדיין לא מצאתם? כתבו ל-*[*help@roicommunity.org*](mailto:emily@roicommunity.org)

בעמוד הבא מופיעים כמה טיפים לתהליך ההערכה.

אם נתקלתם בשגיאות טופס כלשהן, צרו קשר:[help@roicommunity.org.](mailto:emily@roicommunity.org)

תודה שוב, וקריאה מהנה!

צוות ROI

11 טיפים להערכה מוצלחת של בקשות

1. **קראו את כל הבקשה (כולל סרטון הווידאו) לפני שתתחילו לנקד.** הניקוד שתתנו צריך להתחשב בהבנה הכוללת שלכם לגבי המועמד או המועמדת.
2. **פנו לעצמכם משבצות זמן כדי לקרוא את הבקשות**, וקחו הפסקות.
3. **קראו תחילה כמה בקשות מבלי לתת להן ציון** כדי להתרשם מהתהליך ומהמאגר.
4. **סמנו "חובה" למועמדות והמועמדים המרשימים ביותר בקבוצת הבקשות שלך.** אם לא תעשו זאת, הן לא יועלו לראש הרשימה.
5. **זכרו את התמונה הגדולה:** בממוצע, יש מקום **אחד** לכל **שלושה** מועמדות או מועמדים.
6. **סמכו על האינסטינקטים שלכם!** בעת הקריאה, שימו לב לתחושת הבטן שלכם, ואל תפקפקו בעצמכם.
7. **אם אתם מכירים את המועמד או המועמדת שהגישו את הבקשה, דרגו את הבקשה וציינו את הקשר אליהם** בהערות.
8. **אם, לתחושתכם, יש לכם ניגוד אינטרסים לגבי מועמד או מועמדת מסויימים ולפיכך לא תוכלו להעריך אותם בצורה הוגנת**, אנא צרו קשר עם[summit@roicommunity.org](mailto:summit@roicommunity.org) כדי שנוכל להעביר את הבקשה לאדם אחר.
9. **היכנסו לאתרי האינטרנט של המועמדות והמועמדים,** כדי להכיר טוב יותר את היוזמות שלהם.
10. **אנחנו קוראים את ההערות שלכם!** אם יש לכם שאלה חשובה לגבי מועמד או מועמדת, או הערה שאי אפשר לשלב במקום אחר בהערכה, אנא כתבו אותה בהערות.
11. **זהו תהליך חסוי.** הציונים וההערות שלכם יהיו זמינים רק לצוות ולא יישלחו למועמדות והמועמדים.

***אם תרצו לתת לנו משוב*** *על תהליך ההערכה, אנא כתבו אותו והעבירו אלינו. חשוב לנו מאוד ללמוד ולהשתפר!*